मुंबई -- प्रधानमंत्री नरेन्‍द्र मोदी ने मुंबई में सामुद्रिक भारत सम्‍मेलन का उद्घाटन किया और वैश्विक सामुद्रिक क्षेत्र में भारत की स्थिति को बहाल करने के सरकार के संकल्‍प पर जोर दिया। उन्‍होंने कहा ‘हम भारतीय एक गौरवशाली सामुद्रिक विरासत के उत्‍तराधिकारी हैं। विश्‍व का पहला बंदरगाह हड़प्‍पा सभ्‍यता के दौरान गुजरात के लोथल में बना था। अपनी गौरवशाली सामुद्रिक परंपरा के अनुरुप, हम इस क्षेत्र में नई ऊंचाइयां अर्जित करने के लिए कड़ी मेहनत कर रहे हैं।‘